**LĒMUMS**

Liepājā

|  |  |
| --- | --- |
| 2023. gada 18. maijā | Nr.165/6  (prot. Nr.6, 14.§) |

Par lietošanas tiesību aprobežojumu

zemesgabalā Liedaga ielā 6 un

Liedaga ielā 8/14, Liepājā

Saskaņā ar SIA "KUBUM" izstrādāto projektu "Daudzdzīvokļu dzīvojamās mājas Liedaga ielā 8/14, Liepājā elektroapgādes pievads" paredzēts izbūvēt jaunu transformatoru apakšstaciju ar zemējuma kontūru un 10kV elektropārvades kabeļu līnijas pašvaldībai piederošajās zemes vienībās Liedaga ielā 6 un Liedaga ielā 8/14, Liepājā un, pamatojoties uz Pašvaldību likuma 73. panta trešo daļu, Enerģētikas likuma 19. panta pirmo daļu, 19.1 un 24. pantu, Ministru kabineta 2006. gada 25. jūlija noteikumiem Nr.603 "Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu", izskatot akciju sabiedrības "Sadales tīkls" 2023. gada 14. aprīļa vēstuli Nr.308000-03/698 "Par aprobežojuma līgumu noslēgšanu Liedaga ielā 6 un Liedaga ielā 8/14, Liepājā", Liepājas valstspilsētas pašvaldības domes pastāvīgās Pilsētas attīstības komitejas 2023. gada 11. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Piekrist, ka par labu akciju sabiedrībai "Sadales tīkls" (reģistrācijas Nr.40003857687; juridiskā adrese: Šmerļa iela 1, Rīga) tiek noteikti lietošanas tiesību aprobežojumi Liepājas valstspilsētas pašvaldības nekustamajiem īpašumiem:

1.1. zemes vienības Liedaga ielā 6, Liepājā (kadastra apzīmējums 1700 040 0466) daļai aptuveni 14 kv.m platībā (1. pielikumā), zemesgabala platība var tikt precizēta pēc projekta apstiprināšanas, elektroapgādes objekta – 10 kV kabeļu līnijas – ierīkošanai un ekspluatācijai;

1.2. zemes vienības Liedaga ielā 8/14, Liepājā (kadastra apzīmējums 1700 040 0025) daļai aptuveni 143 kv.m platībā (2. pielikumā), zemesgabala platība var tikt precizēta pēc projekta apstiprināšanas, elektroapgādes objekta – 10 kV kabeļa līnijas – ierīkošanai un ekspluatācijai.

2. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju Liepājas valstspilsētas pašvaldības vārdā noslēgt līgumus ar akciju sabiedrību "Sadales tīkls" par lēmuma 1. punktā minētajiem lietošanas tiesību aprobežojumiem, paredzot vienreizēju atlīdzību.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |